Raunistulan hylätyn rehutehtaan varastohalli 8. elokuuta 2004. Halli tuhoutui tulipalossa kesällä vuonna 2005, kun sinne oli varastoitu tonneittain keräyspaperia paperialan työsulun vuoksi.
Entinen tulitikkutehdas Tampereen Särkänniemen kaupunginosassa syksyllä vuonna 2007.
**Urbaani löytöretkeily** (engl. *urban exploration, urban exploring, UE, urbex*) tarkoittaa normaalisti näkymättömien, usein kaupungeissa sijaitsevien tilojen tutkimista.

Tutkimuskohteet
---------------

Suosittuja tutkimuskohteita ovat muun muassa:

* hylätyt ja purkamista varten tyhjennetyt rakennukset (esimerkiksi tehtaat, autiotalot) ja rauniot
* aavekaupungit
* käytössä olevat rakennukset ja rakennelmat (katto, kellarikerros, huoltotilat)
* tunnelit
* viemärit
* kaivokset ja louhokset

Eettiset säännöt
----------------

Urbaanin löytöretkeilyn harrastajilla on tapana noudattaa tiettyjä eettisiä perussääntöjä, joissa kunnioitetaan itse käyntikohdetta, sen omistavaa tahoa sekä muita löytöretkeilijöitä, jotka mahdollisesti käyvät kohteessa myöhemmin. Säännöstön ajatuksena on jättää rakennukset samaan tilaan kuin missä ne olivat sinne tultaessa. Yleisesti käytetty UE-harrastajien motto on "*ota vain valokuvia, jätä vain jalanjälkiä*".

Urbaania löytöretkeilyä harrastavat ihmiset eivät tyypillisesti ole vandaaleita, graffitinmaalareita tai talonvaltaajia. Löytäessään hyvin säilyneitä kohteita urbaanit löytöretkeilijät eivät kerro niistä ihmisille, jos he eivät ole varmoja siitä, noudattavatko nämä heidän etiikkaansa. Harrastus ei kuitenkaan aina ole laillista. Hylätyissä rakennuksissa käyminen ei ole laitonta, ellei rakennuksella ole julkisrauhaa.

Riskit
------

Urbaaniin löytöretkeilyyn liittyy monesti myös riskejä, joiden olemassaolon harrastajat usein myös tiedostavat ja joita he pyrkivät välttämään. Merkittävimpiä ovat fyysiset loukkaantumiset, kuten putoamiset, joihin liittyvää riskiä pyritään hallitsemaan huolellisella harkinnalla sekä kunnollisella valaistuksella. Toisen ryhmän muodostavat erilaiset rakennustekniikassa käytetyt vaaralliset materiaalit, kuten asbesti, joilta voidaan suojautua käyttämällä oikeanlaisia hengityssuojaimia ja muita suojavarusteita.

Katso myös
----------

* Geokätköily
* Kotikaupunkipolut

Lähteet
-------

1. ↑  Autiotalot ja hylätyt tehtaat kiehtovat urbaania löytöretkeilijää *Utain.uta.fi*.  30.3.2006.  Arkistoitu 3.9.2007. Viitattu 5.3.2010.
2. ↑  Vihavainen, Suvi: Salattua kaupunkia etsimässä *Turun Sanomat*.  11.7.2006. Viitattu 23.7.2012. [vanhentunut linkki]
3. ↑  Nykyajan Indiana Jonesit *Toisinsanoen.fi*.  25.06.2007.  Arkistoitu 13.8.2007. Viitattu 5.3.2010.
4. ↑  Löytöretkeilijöillä ei lainrikkojan leimaa *Turun Sanomat*.  11.7.2006.  Arkistoitu 26.4.2016. Viitattu 23.7.2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Urbaani löytöretkeily**.
* Infiltration – laaja urbaaniin löytöretkeilyyn liittyvä sivusto (englanniksi)
* Urban Exploration Resource – kansainvälinen tietokanta ja keskustelufoorumi (englanniksi)
* Forbidden Places (englanniksi) (espanjaksi) (ranskaksi)
* Aikamatka – hylättyjä paikkoja valokuvin esittelevä suomalainen websivusto
* Esoteerinen maantiede ja periferiaterapia – esoteerinen maantiede ja sen sovellus periferiaterapia
* urban exploring - photography (saksaksi)
* Syrjäseutu - blogi – UE:ta kaikin puolin käsittelevä blogi.
* Urbanex Ninja - Sivusto, joka käsittelee urbaania löytöretkeilyä ja esittelee erilaisia kohteita.
* Urbex Unicorn -blogi - Kuvia ja tarinoita urbaanin löytöretkeilyn kohteista
* Deserted Finland - Sivusto, jolla on valokuvia sekä blogi urbaanin löytöretkeilyn kohteista.